**Tervetuloa Lappeenrantaan!**

**YLEISTÄ**

Kilpailut uidaan Lappeenrannan keskustan uimahallissa, Pohjolankatu 29.

**KILPAILUKANSLIA**

Kilpailukanslia sijaitsee uimahallin alakerran takkahuoneessa. Sisään aulaan tultuasi, vasemmalla ovat pukuhuoneet ja pukuhuoneisiin mentäessä portaat alas vasemmalle vievät kilpailukansliaan.

**PERUUTUKSET JA VIESTIJOUKKUEET**

Peruutukset ja viestijoukkueiden muutokset tulee tehdä**viimeistään 1 h ennen jokaisen kilpailujakson alkua** sähköiseen järjestelmään tai kirjallisesti kilpailukansliaan. Tämän jälkeen peruutus on mahdollista vain pakottavista syistä. Myöhemmin kuin tuntia ennen kilpailujakson alkua tehdystä peruutuksesta kilpailun järjestäjä perii **kolminkertaisen starttimaksun** suuruisen peruutusmaksun. Peruuttamattomasta poisjäännistä laskutetaan **yhdeksänkertainen ilmoittautumismaksu**, eikä kyseinen uimari ole enää saman päivän aikana oikeutettu osallistumaan mihinkään lajiin, myöskään viestiin.

**KILPAILUAIKATAULU**

Kilpailujakso alkaa klo 12.00. Arvio kilpailun aikataulusta löytyy LiveTiming tulospalvelun kautta.

**AVAIMET**

Avaimet ovat valmiina pukuhuoneiden kaappien ovissa. Pukukaappien avaimet saa pitää uimarin tai seuran edustajan hallussa kilpailun ajan. Avaimet tulee jättää pukukaappien oviin hallista poistuttaessa.

Jokainen vastaa omaisuudestaan itse henkilökohtaisesti. Löytötavaroita voi tiedustella kisapäivänä kilpailukansliasta ja kilpailun jälkeen suoraan uimahallista.

**ERIEN KERÄILY JA STARTIT**

Keräily sijaitsee hallissa lastenaltaan ja lisäkatsomon läheisyydessä. Startit tehdään ylilähdöillä pl. selkäuintilajit. **ALTAASTA EI SAA NOUSTA AJANOTTOPANEELIN YLI!** Lähtöpää on 1.8 metriä syvä. Kisa-allas on 8-ratainen. Huomioi, että aikataulu on alustava. Ole ajoissa keräilyssä.

**LÄHTÖLISTAT, TULOKSET JA LIVETIMING**

Kisan sähköiset lähtölistat, aikataulu ja tulokset löytyvät LiveTiming tulospalvelusta, josta voi myös seurata kisan kulkua reaaliaikaisesti. Tulokset ovat nähtävillä myös seinällä uimahallin aulassa. Palkinnot jaetaan kilpailuaikataulun mukaisesti hyppyaltaan läheisyydessä.

**KILPAILUALUEEN RAUHOITTAMINEN**

Altaan ympäristössä ratatuomareille ja muille toimitsijoille on annettava esteetön kulku ja häiriötön tila toimia. Uimarien tullessa lähtökorokkeiden taakse, he jättävät ylimääräiset varusteensa koreihin, joista uimarit myös noutavat varusteensa uintinsa jälkeen. Alue lähtökorokkeiden takana rauhoitetaan starttien aikana toimitsijoille ja starttiinsa valmistautuville uimareille.

**VERRYTTELY**
Verryttely kisa-altaassa on räpyläuimareilla klo 9.45 – 10.30 ja uimareilla klo 10.30 – 11.45.

Muutoin kilpailujen aikana uimareilla on veryttelymahdollisuus kisan aikana uimahallin hyppyaltaassa.

**ENSIAPU**

Ensiapulaukku löytyy kisakansliasta. Jokaisessa kisajaksossa on hallissa paikalla lääkäri/sairaanhoitaja. Yhteyden saa kuuluttamosta sekä kisakansliasta.

**PYSÄKÖINTI / BUSSIT**

Uimahallin edessä on rajallisesti paikkoja autoille. Pysäköi autosi pysäköintialueen liikennemerkkien mukaisesti. Uimahallin lähettyvillä on kolme pysäköintialuetta.